রেড কালিফ

রেড কালিফ (বৈজ্ঞানিক নাম: Enispe euthymius(Doubleday)) দক্ষিণ-পূর্ব এশিয়ায় প্রাপ্ত নিমফ্যালিডি পরিবার এবং মরফিনি অথবা অ্যামাথুসিডি উপগোত্র এবং এনিসপে বর্গের অন্তর্ভুক্ত প্রজাতি।

 আকার 

রেড কালিফ এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।Evans, W.H. (1927) The Identification of Indian Butterflies, pg ৮৭.

 উপপ্রজাতি 
ভারতে প্রাপ্ত রেড কালিফ এর উপপ্রজাতি হল-

 Enispe euthymius euthymius (Doubleday, 1845) – Himalayan Red Caliph

 বিস্তার 
ভারত (পশ্চিমবঙ্গ, সিকিম, আসাম, অরুণাচল প্রদেশ এবং উত্তরপূর্ব ভারত), নেপাল, ভুটান মায়ানমার এর বিভিন্ন অঞ্চলে এদের দেখা যায়।

 বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল : স্ত্রী-পুরুষ উভয় প্রকারেই ডানার উপরিতল উজ্জ্বল হলদে-কমলার মিশ্রণ (কোনো কোনো নমুনাতে উজ্জ্বল ইট-রঙা লাল (Brick Red)) এবং সুস্পষ্ট কালো দাগ-ছোপ এবং বন্ধনী যুক্ত। সামনের ডানায় অ্যাপেক্স অথবা শীর্ষ ভাগ তীক্ষ্ণ এবং চওড়া ভাবে কালো সেল এর বহিঃ পার্শ্বপ্রান্তে একটি লম্বাটে, বক্র ডিসকোসেলুলার ছোপ এবং তার খানিক দুরেই একটি অনুরূপ সরু ছোপ বর্তমান। চারটি ডিসকাল ছোপের একটি ঋজু সারি ৫ নং শিরা থেকে ২ নং শিরা অবধি নেমে গেছে এবং আঁকাবাঁকা, সরু সাবটার্মিনাল অথবা সাবমার্জিনাল বন্ধনী শীর্ষভাগ থেকে ১ নং শিরা পর্যন্ত বিস্তৃত। কোস্টার এপিকাল অংশ, অ্যাপেক্স এবং টার্মেন চওড়া ভাবে কালো এবং হলদে-কমলা টার্মিনাল ছোপের একটি সারি দেখা যায়; যা অ্যাপেক্স এর নিচ থেকে টর্নাস এর উপর পর্যন্ত বিস্তৃত।Wynter-Blyth, M.A. (1957) Butterflies of the Indian Region, pg 138.
পিছনের ডানায় একটি অনিয়মিত (Irragular), তীর্যক, লম্বাটে ডিসকাল দাগ অথবা রেখা অস্পষ্টভাবে প্রতীয়মান। কোনো কোনো নমুনাতে উক্ত ডিসকাল দাগটি বিচ্ছিন্ন দুটি ছোপের মত দেখায়। অর্দ্ধচন্দ্রাকৃতি, সংলগ্ন কালো ছোপের একটি পোস্ট-ডিসকাল একটি সাবটার্মিনাল সারি গোলাকৃতি টার্মেনের সাথে প্রায় সমান্তরাল ভাবে বিন্যস্ত। পোস্ট-ডিসকাল ছোপগুলি অপেক্কগাকৃত বড় এবং অধিক সুস্পস্ট এবং অ্যাপেক্স থেকে ডরসামের উপর পর্যন্ত বিস্তৃত। সাবটার্মিনাল সারিটি অ্যাপেক্স থেকে টর্নাস অবধি বিন্যস্ত। টর্নাস তীক্ষ্ণ (Pointed)।

ডানার নিম্নতল: ডানার নিম্নতল হলুদ থেকে লালচে-বাদামী; স্ত্রী প্রকারে এই বর্ন পুরুষ অপেক্ষা অনুজ্জ্বল। উভয় ডানার মধ্যভাগ দিয়ে একটি গাঢ় রঙের চওড়া বন্ধনী তীর্যকভাবে বরাবর বিস্তৃত। বন্ধনীর ভিতরের প্রান্তরেখা আঁকাবাঁকা এবং অনিয়মিত অথবা ভাঙ্গা ভাঙ্গা এবং বহিঃ প্রান্তরেখা প্রায় সরলরৈখিক এবং অবিচ্ছিন্ন। উভয় ডানার গোড়ার অংশে অথবা বেস এ মরচে রঙা ছোট ছোপের অস্তিত্ত্ব চোখে পড়ে (পিছনের ডানার সাধারনত একটি এবং সামনের ডানায় তিন-চারটি)।

পিছনের ডানায় ডিসকাল অংশে ২ ও ৬ নং শিরামধ্যে দুটি সুস্পস্ট এবং ক্ষুদ্র কালো চক্ষুবিন্দু অথবা ওসিলি বিদ্যমান। কোনো কোনো নমুনাতে উক্ত চক্ষুবিন্দু দুটির মধ্যভাগে অপর দু-একটি কালো ডিসকাল বিন্দু লক্ষ্য করা যায়। C.T. Bingham তাঁর The Fauna of British India, Including Ceylon and Burma Butterflies গ্রন্থে মধ্যবর্তী কালো ডিসকাল বিন্দুগুলিকেও চক্ষুবিন্দু বলে বর্ননা করেছেন এবং ৩ থেকে ৪টি চক্ষুবিন্দুর একটি ডিসকাল সারির কথা বলেছেন। শেষ চক্ষুবিন্দুটি সাদা কেন্দ্রযুক্ত। উভয় ডানার বাইরের দিকের অংশে উপরিতলের বন্ধনী এবং ছোপ এর সারিগুলি আবছাভাবে দৃশ্যমান।

স্ত্রী প্রকার পুরুষ অপেক্ষা বৃহদাকার বিশিষ্ট। পুরুষ প্রকারে পিছনের ডানার উপরিতল সেল এবং ১খ শিরারমধ্যের গোড়ার অংশ লম্বা রোঁয়া দ্বারা আবৃত। শুঙ্গ, মাথা, বক্ষদেশ এবং উদর উজ্জ্বল কমলা-হলুদ বর্নের।

 আচরণ 

এই প্রজাতি সিকিম এবং মেঘালয় এ দুর্লভ হলেও ভারতের অন্যান্য প্রাপ্তব্য অঞ্চলে দুর্লভ নয়। এরা দ্রুত এবং আঁকাবাঁকা চলনে ওড়ে, ভূমির কাছাকাছি নিচু উচ্চতা দিয়ে এবং একনাগাড়ে বেশীদূর না ঊড়ে হটাৎ দ্রুতবেগে নেমে এসে জঙ্গলের নিচু ঝোপঝাড়ে অবস্থান করে। অধিকাংশ অ্যামাথুসিড দের ন্যায়, রেড কালিফ প্রজাতি সাধারনত ঘন পাহাড়ি বনাঞ্চলে নিজেদের আবন্ধ রাখে। পাহাড়ের পাদদেশ থেকে ২০০০ মিটার উচ্চতা পর্যন্ত ঘন জঙ্গল পরিবেশ এদের পছন্দের বাসস্থান। ভিজে মাটি, কর্দমাক্ত জমি, ভিজে পাথর এবং পাথরের ভিজে ছোপে বসে এদের মাড-পাডল করতে দেখা যায় এবং গাছের রস, গবাদি পশুর বিষ্ঠা এবং অতি পক্ক অথবা পচা ফল এদের খাদ্যরস আরোহণের প্রিয় উৎস। উপযুক্ত পরিবেশে মার্চ থেকে নভেম্বর ই প্রজাতির দর্শন মেলে। মনিপুরএ মার্চ থেকে জুলাই এবং অক্টোবর এবং নভেম্বর এদের গতবধি লক্ষ্য করা যায়।

 তথ্যসূত্র  

 বহিঃসংযোগ 

বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি